Таулы Қарабақ: Тоқаев Путинге алғыс айтты
"Таулы Қарабақ: Тоқаев Путинге алғыс айтты" | "https://abai.kz/post/123927"
TITLE: Таулы Қарабақ: Тоқаев Путинге алғыс айтты
URL: https://abai.kz/post/123927
META: "Таулы Қарабақ: Тоқаев Путинге алғыс айтты" | "https://abai.kz/post/123927"
DATE: 12.11.2020
AUTHOR(s): Abai.kz
TOTAL WORDS: 114
TEXT: Қазақстан Президенті Қасым-Жомарт Тоқаев Ресей президенті В.Путинмен телефон арқылы сөйлесіп, Таулы Қарабақтағы жағдайды талқылады. Қасым-Жомарт Тоқаев Әзербайжан мен Арменияның қақтығыс аймағындағы соғысты және барлық әскери қимылдарды тоқтау туралы келісімге келуінде Ресейдің, соның ішінде, Владимир Путиннің араағайындық қызметін жоғары бағалады. – Ресейдің белсенді араласуымен осыған дейінгі ұзақ жылдарға созылған қақтығыстардың бір бітімге келуін қамтамасыз ететін Таулы Қарабақтағы соғысты тоқтату туралы жасалған келісімнің маңызы зор. Мүдделі тараптар Бірлескен мәлімдеменің шарттарын сақтайды деп үміттенемін, – деді Қасым-Жомарт Тоқаев. Сондай-ақ, Мемлекет басшылары Қазақстан мен Ресей арасындағы ынтымақтастықтың өзекті мәселелерін талқылады. Және екі елдің халықаралық ұйымдар мен интеграциялық бірлестіктер шеңберіндегі өзара ықпалдастығы туралы пікір алмасты. Сонымен қатар, Президенттер Қазақстан мен Ресей арасындағы стратегиялық және одақтастық сипатындағы байланыстарды нақтылады. Abai.kz
